  Наталья Тетерина Удмурт кылбурчи Богдан Анфиногенов но бесерман крезьёсты быдэстӥсь Мария Корепанова «Лица России. XXI век» книга-альбомлэн геройёсыз луозы. Книгае Россиысь пӧртэм калыкъёслэсь кылъёссэс, лулчеберетсэс но йылолъёссэс утись но азинтӥсь егитъёс сярысь веранъёс пырозы, ивортэ ивортодэтъя «Финноугрия» центр. Та дырлы экспертъёслэн кенешсы Россиысь вань федерал округъёсысь пӧртэм йӧслыкен 20–40 аресъем 40 адямиосты бырйиз. Тросэз соос пӧлысь йӧскалык мер огазеяськонъёслэн ёзчиоссы, творчествоя коллективъёсы пыриськисьёс, лулчеберет, дышетон, искусство но ивортодэт вӧлмытон удысын ужасьёс. «Лица России. XXI век» ӵектос лулчеберетъёслэн пӧртэмлыксы данъяськыны но мерлыкын огазеяськыны муг луэ шуыса возьматэ Ивортодэтъя «Финноугрия» центрКнига-альбом 2018-тӥ арын сӥзьыл потоз.  Ватсалом, ӵектос Россилэн азьмуртэзлэн грантъёсъя фондэз юрттэмен улонэ пыӵа. Тодэ вайытом, 2017-тӥ арын озьы ик со фондысь коньдон удмурт егитъёслэн «Шунды» огазеяськонзы но «Удмурт Кенеш» утӥзы. Тегъёс: Лулчеберет егитъёс Удмуртия удмуртъёс Мерлык удмурткыл бесерманъёс  